pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลเร่งจัดระเบียบขอทานและคนไร้ที่พึ่งในเขต กทม. หวังช่วยสร้างอาชีพยกระดับคุณภาพชีวิต กำชับ พม. จับตากลุ่มขอทานเด็กที่อาจเป็นเหยื่อค้ามนุษย์ พร้อมหนุนการสร้างความอบอุ่นในครอบครัว
วันอาทิตย์ที่ 12 มีนาคม 2560
รัฐบาลเร่งจัดระเบียบขอทานและคนไร้ที่พึ่งในเขต กทม. หวังช่วยสร้างอาชีพยกระดับคุณภาพชีวิต กําชับ พม. จับตากลุ่มขอทานเด็กที่อาจเป็นเหยื่อค้ามนุษย์ พร้อมหนุนการสร้างความอบอุ่นในครอบครัว
รัฐบาลเร่งจัดระเบียบขอทานและคนไร้ที่พึ่งในเขต กทม. หวังช่วยสร้างอาชีพยกระดับคุณภาพชีวิต กําชับ พม. จับตากลุ่มขอทานเด็กที่อาจเป็นเหยื่อค้ามนุษย์ พร้อมหนุนการสร้างความอบอุ่นในครอบครัว
วันนี้ (12 มีนาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลจัดตั้งกองอํานวยการแก้ไขปัญหาคนไร้ที่พึ่งและขอทาน (กอค.) พร้อมจัดชุดปฎิบัติการ 10 ชุด กระจายลงพื้นที่ทั่วกรุงเทพมหานคร เพื่อจัดระเบียบขอทานและคนไร้ที่พึ่งอย่างเข้มข้นตลอดเดือนมีนาคม โดยในช่วงวันที่ 1 – 7 มี.ค. ที่ผ่านมา พบขอทาน 58 ราย คนไร้ที่พึ่ง 62 ราย รวม 120 ราย ในจํานวนนี้เป็นคนต่างด้าว 29 ราย
“จากนี้จะนําคนขอทานและคนไร้ที่พึ่งเข้าสู่กระบวนการคัดกรองโดยเจ้าหน้าที่สหวิชาชีพ บ้านมิตรไมตรี กทม. และสถานคุ้มครองคนไร้ที่พึ่ง จ.นนทบุรี โดยหากเป็นคนไทยจะได้รับการบําบัดฟื้นฟูสภาพร่างกายและจิตใจ ตรวจสอบปัญหาเพื่อให้ความช่วยเหลืออย่างตรงจุด เสริมสร้างความรู้และทักษะในการประกอบอาชีพ ให้สามารถหารายได้เลี้ยงตนเองและกลับไปใช้ชีวิตในสังคมได้อย่างปกติ หากพบเป็นผู้ป่วยจิตเวชจะถูกส่งไปยังสถานพยาบาลเฉพาะทาง ส่วนผู้ที่เป็นคนต่างด้าวจะดําเนินการส่งกลับประเทศ
นายกรัฐมนตรี กําชับให้กระทรวงการพัฒนาสังคมและความมั่นคงของมนุษย์ เข้มงวดกวดขันเป็นพิเศษกับกลุ่มขอทานเด็ก ซึ่งอาจเป็นเหยื่อในกระบวนการค้ามนุษย์ และขอให้พี่น้องประชาชนช่วยกันเป็นหูเป็นตา หากพบเห็นขอทานหรือคนไร้ที่พึ่ง สามารถแจ้งศูนย์ช่วยเหลือสังคม โทร 1300 ได้ตลอด 24 ชั่วโมง
“ท่านนายกฯ ย้ําว่า การจัดระเบียบขอทานและคนไร้ที่พึ่งเป็นการแก้ปัญหาที่ปลายทาง จึงฝากให้ พม. บรูณาการความร่วมมือกับทุกหน่วยเพื่อทํางานในเชิงป้องกัน และแก้ไขที่ต้นตอของปัญหาซึ่งมีหลายมิติ เช่น การใช้ความรุนแรงในครอบครัว การติดยาเสพติด ความตึงเครียดจากสถานะทางเศรษฐกิจของครอบครัว การตั้งครรภ์ไม่พร้อม เป็นต้น หากครอบครัวมีความอบอุ่นเข้มแข็งและสามารถยืนหยัดได้ด้วยตนเอง ก็จะช่วยลดจํานวนคนหนีออกจากบ้านได้มากขึ้น”
ทั้งนี้ ปัจจุบันประเทศไทยมีสถานคุ้มครองคนไร้ที่พึ่ง 11 แห่ง มีสมาชิกอาศัยพึ่งพิงอยู่ 4,334 คน ส่วนใหญ่เป็นผู้สูงอายุ คนพิการ ผู้มีปัญหาความรุนแรงในครอบครัว และผู้ป่วยทางจิตเวช
รัฐบาลไทย-ข่าวทำเนียบรัฐบาล-ก.แรงงาน สัมมนาหารือปลดล็อคอาชีพสงวน ปรับโทษ ก่อนบังคับใช้ พ.ร.ก.ต่างด้าว 1 ม.ค.
วันพฤหัสบดีที่ 7 กันยายน 2560
ก.แรงงาน สัมมนาหารือปลดล็อคอาชีพสงวน ปรับโทษ ก่อนบังคับใช้ พ.ร.ก.ต่างด้าว 1 ม.ค.
ก.แรงงาน สัมมนารับฟังความคิดเห็น พ.ร.ก.การบริหารจัดการการทํางานของคนต่างด้าว พ.ศ.2560 จากผู้มีส่วนได้ส่วนเสีย แบ่ง 3 กลุ่มพิจารณาปรับบทลงโทษ อาชีพสงวน และกระบวนการนําเข้าแรงงานต่างด้าวเข้ามาทํางานในประเทศไทย
ก.แรงงาน สัมมนารับฟังความคิดเห็น พ.ร.ก.การบริหารจัดการการทํางานของคนต่างด้าว พ.ศ.2560 จากผู้มีส่วนได้ส่วนเสีย แบ่ง 3 กลุ่มพิจารณาปรับบทลงโทษ อาชีพสงวน และกระบวนการนําเข้าแรงงานต่างด้าวเข้ามาทํางานในประเทศไทย ‘ปลัดแรงงาน’ เผย งานภูมิปัญญา ศิลปหัตถกรรมอนุรักษ์ไว้สําหรับคนไทย พร้อมพิจารณาผ่อนคลายให้ต่างด้าวทํางานก่อสร้างได้ให้สอดคล้องกับยุคสมัย
หม่อมหลวงปุณฑริก สมิติ ปลัดกระทรวงแรงงาน กล่าวภายหลังเป็นประธานเปิดการสัมมนารับฟังความคิดเห็น “พระราชกําหนดการบริหารจัดการการทํางานของคนต่างด้าว พ.ศ.2560” ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงานว่า กระทรวงแรงงานได้จัดสัมมนารับฟังความคิดเห็น “พระราชกําหนดการบริหารจัดการการทํางานของคนต่างด้าว พ.ศ.2560”ซึ่งจากการที่ได้บังคับใช้กฎหมายเมื่อวันที่ 23 มิถุนายน 2560 พบว่ามีข้อขัดข้องในการปฏิบัติ คณะรักษาความสงบแห่งชาติ (คสช.) ได้ใช้มาตรา 44 ออกคําสั่งเพื่อให้เวลา 180 วันในการปรับปรุงชะลอบทลงโทษ จนถึงวันที่ 1 มกราคม 2561ในระหว่างนี้ให้กระทรวงแรงงานพิจารณารับฟังความคิดเห็นเพื่อปรับปรุงแก้ไขกฎหมายให้สอดคล้องเหมาะสม ขณะเดียวกันคณะรัฐมนตรีได้มอบหมายให้สํานักงานคณะกรรมการกฤษฎีการับฟังความคิดเห็นไปพร้อมกัน ซึ่ง พล.อ.ศิริชัย ดิษฐกุล รมว.แรงงาน ได้ให้ความสําคัญในเรื่องนี้มาก
ปลัดกระทรวงแรงงาน กล่าวต่อว่า การสัมมนาในวันนี้หลังจากพิธีเปิดแล้วจะมีการบรรยายสาระสําคัญของ พ.ร.ก.การบริหารจัดการการทํางานของคนต่างด้าว พ.ศ.2560 โดยผู้อํานวยการกองกฎหมาย กรมการจัดหางาน จากนั้นจะแบ่งกลุ่มรับฟังความคิดเห็นจากผู้มีส่วนได้ส่วนเสีย อาทิ สภาอุตสาหกรรม สภาหอการค้า สภาองค์การนายจ้าง สภาองค์การนายจ้าง ผู้เข้าร่วมสัมมนาจํานวน 250 คน โดยแบ่งเป็น 3 กลุ่ม กลุ่มแรกเรื่องบทลงโทษ กลุ่มที่สองเรื่องอาชีพสงวน 39 อาชีพ เพื่อพิจารณาว่าอาชีพใดควรห้ามหรือยกเลิกเพื่อปรับปรุงให้เหมาะสม กลุ่มที่สามเรื่องการนําเข้าแรงงานต่างด้าวเข้ามาทํางานในประเทศไทย เพื่อพิจารณาข้อขัดข้องในกระบวนการนําเข้าให้มีความสะดวกมากยิ่งขึ้น จากนั้นจะสรุปผลการรับฟังความคิดเห็นในช่วงบ่าย ขณะเดียวหากมีประเด็นเพิ่มเติมผู้เข้าร่วมสัมมนาสามารถส่งแอกสารให้กระทรวงแรงงานพิจารณาต่อไปได้
“การพิจารณาอาชีพสงวนสําหรับคนไทยนั้น เบื้องต้นในหลักการเห็นว่า อาชีพที่เป็นภูมิปัญญาของ
คนไทย งานที่เป็นเอกลักษณ์ไทย งานที่ต้องอนุรักษ์ศิลปหัตถกรรมของคนไทย รวมถึงงานที่มีองค์กรสภาวิชาชีพรับรองเป็นการเฉพาะ ยังคงสงวนไว้สําหรับคนไทย ส่วนอาชีพอื่นๆ เช่น งานก่อสร้าง ก็จะพิจารณาในรายละเอียดเพื่อผ่อนคลายให้แรงงานต่างด้าวสามารถทําได้ ขณะเดียวกันเพื่อให้สอดคล้องกับความเป็นจริงในแต่ละยุคสมัยที่เปลี่ยนแปลงไปด้วย”ปลัดกระทรวงแรงงาน กล่าว
---------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร - ภาพ/
7 กันยายน 2560
รัฐบาลไทย-ข่าวทำเนียบรัฐบาล-ผู้โชคดีใช้บัตรเดบิตและร้านธงฟ้ารับโชคเงินล้านจากการใช้จ่ายผ่านระบบอิเล็กทรอนิกส์แทนเงินสด
วันพฤหัสบดีที่ 1 กุมภาพันธ์ 2561
ผู้โชคดีใช้บัตรเดบิตและร้านธงฟ้ารับโชคเงินล้านจากการใช้จ่ายผ่านระบบอิเล็กทรอนิกส์แทนเงินสด
ปลัดกระทรวงการคลังเป็นประธานมอบรางวัลแก่ผู้โชคดีในโครงการแจกโชคจากการใช้บัตรเดบิต ครั้งที่ 8
นายสมชัย สัจจพงษ์ ปลัดกระทรวงการคลัง เป็นประธานมอบรางวัลแก่ผู้โชคดีในโครงการแจกโชคจากการใช้บัตรเดบิต ครั้งที่ 8 โดยผู้โชคดีที่ได้รับรางวัลที่ 1 มูลค่า 1 ล้านบาท ด้านผู้ใช้บัตรเดบิต คือ นางสาวศุทธิรัตน์ เพชรฤาชา ซึ่งเป็นลูกค้าของธนาคารกรุงศรีอยุธยา และด้านร้านค้าที่รับชําระเงินผ่านเครื่องอิเล็กทรอนิกส์ คือ ร้านแต้จี่แสงก่อสร้าง ซึ่งเป็นร้านธงฟ้าประชารัฐในจังหวัดชัยภูมิ และเป็นลูกค้าของธนาคารกรุงไทย ในโอกาสนี้ ยังได้รับเกียรติจาก นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ร่วมมอบรางวัล โดยมี นายภูษิต กมลสุนทร ผู้อํานวยการอาวุโส ผู้บริหารฝ่ายบริหารร้านค้าและการบริการระบบชําระเงินผ่านบัตรอิเล็กทรอนิกส์ ธนาคารกรุงศรีอยุธยา จํากัด (มหาชน) และนางสาวพิมลพรรณ ติยะประเสริฐกุล ผู้ช่วยกรรมการผู้จัดการใหญ่ สายงานกลยุทธ์และผลิตภัณฑ์รายย่อย ธนาคารกรุงไทย จํากัด (มหาชน) ร่วมแสดงความยินดี
สําหรับการแจกโชคจากการใช้บัตรเดบิตประจําเดือนมกราคม 2561 นับเป็นเดือนที่ 2 ที่ได้เปิดโอกาสขยายสิทธิ์ไปถึงผู้ใช้บัตรสวัสดิการแห่งรัฐและร้านธงฟ้าประชารัฐให้สามารถร่วมลุ้นโชคได้ โดยการใช้จ่ายผ่านบัตร 1 ครั้ง เท่ากับ 1 สิทธิ์ สําหรับผู้ที่ใช้บัตรสวัสดิการแห่งรัฐเพื่อซื้อสินค้าหรือวัตถุดิบการเกษตร (ไม่รวมค่าใช้จ่ายในสวัสดิการเดินทางผ่านบัตรสวัสดิการแห่งรัฐ) เพื่อเป็นการขยายโอกาสการเข้าถึงบริการทางการเงินแบบอิเล็กทรอนิกส์ให้กับประชาชนผู้มีรายได้น้อยและสร้างความคุ้นเคยกับการรับสวัสดิการและใช้จ่ายผ่านบัตรทดแทนเงินสด ซึ่งจะช่วยลดต้นทุนการบริหารจัดการเงินสดและสนับสนุนการก้าวสู่เศรษฐกิจยุคดิจิทัล
โดยตั้งแต่ดําเนินโครงการพบว่า จํานวนครั้งการใช้จ่ายผ่านบัตรเดบิตโดยเฉลี่ยต่อเดือนขยายตัวในอัตราสูงและมูลค่าการใช้จ่ายต่อรายการโดยเฉลี่ยลดลง สะท้อนพฤติกรรมของประชาชนที่มีแนวโน้มหันมาใช้จ่ายผ่านบัตรเดบิตในรายการย่อยในชีวิตประจําวันมากขึ้น
โครงการแจกโชคจากการใช้บัตรเดบิตเป็นส่วนหนึ่งของแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment) เพื่อส่งเสริมให้ประชาชนใช้บัตรเดบิตและบัตรสวัสดิการแห่งรัฐแทนการใช้เงินสด และส่งเสริมให้ร้านค้าติดตั้งเครื่อง EDC ซึ่งจะช่วยเพิ่มช่องทางรับชําระเงินด้วยบัตรเดบิต โดยมีกําหนดถึงเดือนพฤษภาคม 2561 (ข้อมูลธุรกรรมในเดือนเมษายน 2561) รวมเงินรางวัล 84 ล้านบาท ได้รับการสนับสนุนจากสํานักงานสลากกินแบ่งรัฐบาลและสามารถติดตามข้อมูลเพิ่มเติมและรายชื่อผู้โชคดีที่ www.epayment.go.th
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3289 3229 และ 3315
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตรฯ เน้นย้ำทุกหน่วยงานดำเนินการตามแผนปฏิบัติการขับเคลื่อนวาระแห่งชาติการแก้ไขปัญหามลพิษด้านฝุ่นละออง และบังคับใช้กฎหมายอย่างเคร่งครัด
วันศุกร์ที่ 24 มกราคม 2563
รองนายกรัฐมนตรี พลเอก ประวิตรฯ เน้นย้ําทุกหน่วยงานดําเนินการตามแผนปฏิบัติการขับเคลื่อนวาระแห่งชาติการแก้ไขปัญหามลพิษด้านฝุ่นละออง และบังคับใช้กฎหมายอย่างเคร่งครัด
พลเอก ประวิตรฯ รองนายกรัฐมนตรี  เป็นประธานการประชุมคณะกรรมการสิ่งแวดล้อมแห่งชาติ  เน้นย้ําทุกหน่วยงานดําเนินการตามแผนปฏิบัติการขับเคลื่อนวาระแห่งชาติการแก้ไขปัญหามลพิษด้านฝุ่นละออง และบังคับใช้กฎหมายอย่างเคร่งครัด
วันนี้ (23 มกราคม 2563) เวลา 13.00 น. ณ ห้องประชุมอารีย์สัมพันธ์ ชั้น 3 กรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม ถนนพระราม 6 เขตพญาไท กรุงเทพฯ พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 1/2563 ร่วมกับหน่วยงานที่เกี่ยวข้อง อาทิ กระทรวงมหาดไทย กระทรวงสาธารณสุข สํานักงานตํารวจแห่งชาติ กรมการขนส่งทางบก กรมโรงงานอุตสาหกรรม กรุงเทพมหานคร ฯลฯ โดยมี พลเอก อนุพงษ์ เผ่าจินดารัฐมนตรีว่าการกระทรวงมหาดไทย นายวราวุธ ศิลปอาชารัฐมนตรีว่าการกระทรวงทรัพยากรธรรมชาติและสิ่งแวดล้อม ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เข้าร่วมด้วย
ภายหลังการประชุม รองนายกรัฐมนตรี เปิดเผยว่า การประชุมวันนี้เพื่อสั่งการและกําชับให้ทุกหน่วยงานที่เกี่ยวข้องดําเนินการตามแผนปฏิบัติการขับเคลื่อนวาระแห่งชาติการแก้ไขปัญหามลพิษด้านฝุ่นละอองที่คณะรัฐมนตรีได้อนุมัติไปแล้ว และบังคับใช้กฎหมายที่มีอยู่อย่างเคร่งครัดตามแผนฯ ที่กําหนดไว้ โดยเฉพาะให้เจ้าหน้าที่เข้มงวดในการตรวจจับรถยนต์และรถโดยสารที่ปล่อยควันดําอย่างจริงจังครอบคลุมทุกพื้นที่ (โดยเจ้าหน้าที่ตํารวจบูรณาการร่วมกันระหว่างกรมการขนส่งทางบก กรมควบคุมมลพิษ และกรุงเทพมหานครในดําเนินการดังกล่าว) รวมทั้งให้กระทรวงทรัพยากรธรรมชาติและสิ่งแวดล้อมตั้งคณะทํางานและวอร์รูม (War Room) ติดตามสถานการณ์ฝุ่นละออง PM 2.5 อย่างใกล้ชิด และรายงานชี้แจ้งข้อมูลและสร้างการรับรู้ให้กับประชาชนได้เข้าใจอย่างถูกต้องเกี่ยวกับสถานการณ์ฝุ่นละออง PM 2.5 เพื่อให้ประชาชนได้ปฏิบัติตัวเหมาะสมสอดคล้องกับสถานการณ์ที่เกิดขึ้น
อย่างไรก็ตาม รองนายกรัฐมนตรี ได้ย้ําว่าขณะนี้รัฐบาลได้ดําเนินการทุกอย่างเป็นไปตามแผนฯ ในแต่ละระดับที่กําหนดไว้สอดคล้องสถานการณ์ค่าความเข้มข้นของฝุ่นละอองPM 2.5 พร้อมให้มีการเพิ่มจํานวนอุปกรณ์ในการตรวจวัดควันดําให้เพียงพอในการปฏิบัติงานของเจ้าหน้าที่ รวมทั้งให้มีการติดตามการดําเนินงานอย่าต่อเนื่องให้การปฏิบัติเป็นไปตามเป้าหมายและแผนที่กําหนดไว้ ส่วนกรณีที่มีการเผาต่าง ๆ รวมถึงการเผาไร่อ้อยนั้น เป็นอํานาจหน้าที่ของผู้ว่าราชการจังหวัดในแต่ละพื้นที่พิจารณาสั่งการและดําเนินการตามที่กําหนดไว้ในแผนปฏิบัติการขับเคลื่อนวาระแห่งชาติการแก้ไขปัญหามลพิษด้านฝุ่นละออง และให้เจ้าหน้าที่ทํางานร่วมกับประชาชนทุกฝ่ายเพื่อช่วยกันแก้ไขปัญหาฝุ่นละออง PM 2.5 ให้ลดน้อยลง ทั้งนี้ หากสถานการณ์ระดับที่ PM 2.5มากกว่า 100 ไมโครกรัมต่อลูกบาศก์เมตร หรือเข้าขั้นวิกฤต นายกรัฐมนตรีจะเป็นประธานด้วยตนเอง
****************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ชิมช้อปใช้” รับลมหนาว ลุ้นทองคำทุกสัปดาห์
วันอาทิตย์ที่ 1 ธันวาคม 2562
“ชิมช้อปใช้” รับลมหนาว ลุ้นทองคําทุกสัปดาห์
คลังลงพื้นที่สัญจรภายใต้แคมเปญ “ชิมช้อปใช้ แอ่วเจียงใหม่ รับลมหนาว” รณรงค์ให้พี่น้องประชาชนท่องเที่ยวภายในประเทศ พร้อมกระตุ้นการจับจ่ายใช้สอยผ่านกระเป๋า 2 เพื่อกระจายรายได้สู่เศรษฐกิจฐานราก ช่วงส่งท้ายปีเก่า ต้อนรับปีใหม่
จังหวัดเชียงใหม่ เมื่อวันที่ 30 พฤศจิกายน 2562 คลังลงพื้นที่สัญจรภายใต้แคมเปญ “ชิมช้อปใช้ แอ่วเจียงใหม่ รับลมหนาว” รณรงค์ให้พี่น้องประชาชนท่องเที่ยวภายในประเทศ พร้อมกระตุ้นการจับจ่ายใช้สอยผ่านกระเป๋า 2 เพื่อกระจายรายได้สู่เศรษฐกิจฐานราก ช่วงส่งท้ายปีเก่า ต้อนรับปีใหม่
นายชาญกฤช เดชวิทักษ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงการคลัง) กล่าวว่า วันนี้กระทรวงการคลัง กรมบัญชีกลาง การท่องเที่ยวแห่งประเทศ และธนาคารกรุงไทย ร่วมลงพื้นที่สัญจรที่ตลาดวโรรส (กาดหลวง) จังหวัดเชียงใหม่ ซึ่งเป็นตลาดขนาดใหญ่ที่นักท่องเที่ยวทั้งชาวไทยและชาวต่างชาติมักจะแวะเวียนมาซื้อของฝาก เพราะตลาดแห่งนี้มีครบทั้งอาหารพื้นบ้านและสินค้าหัตถกรรมนานาชนิด
การลงพื้นที่สัญจรภายใต้แคมเปญ “ชิมช้อปใช้ แอ่วเจียงใหม่ รับลมหนาว” ในครั้งนี้ เพื่อตรวจความเรียบร้อยและเยี่ยมชมร้านค้าผู้ประกอบการรายย่อยที่เข้าร่วมโครงการ พร้อมทั้งเชิญชวนวิสาหกิจชุมชนและชาวบ้านที่ผลิตสินค้าตามโครงการหนึ่งตําบลหนึ่งผลิตภัณฑ์ (OTOP) สมัครเข้าร่วมโครงการ เพื่อยกระดับการขายสินค้าแบบดั้งเดิมสู่วิถีสังคมไร้เงินสด อีกทั้งยังจะเป็นช่องทางการขายสินค้าให้เพิ่มมากขึ้นในอนาคตด้วย
นายชาญกฤช ยืนยันว่า พี่น้องประชาชนที่จับจ่ายใช้สอยผ่านแอพเป๋าตัง กระเป๋า 2 ทุก 1,000 บาท จะได้รับ 1 สิทธิ์ เพื่อลุ้นรับรางวัลทองคําทุกสัปดาห์อย่างแน่นอน นอกจากนี้ในส่วนของร้านค้าที่รับชําระเงินผ่านแอพถุงเงิน ก็จะได้รับ 1 สิทธิ์ต่อ 1 ใบเสร็จ เพื่อลุ้นรับรางวัลทองคําทุกสัปดาห์ด้วยเช่นกัน ทั้งนี้กําลังรอการอนุมัติจากกระทรวงมหาดไทย และในการลุ้นรางวัลผู้โชคดีนั้น จะย้อนหลังให้ผู้เข้าร่วมโครงการ "ชิมช้อปใช้" ทั้ง 3 เฟส ที่มีการจับจ่ายใช้สอยผ่านกระเป๋า 2 ไปก่อนหน้านี้ด้วย
นอกจากนี้ ขอเชิญชวนให้พี่น้องประชาชนท่องเที่ยวภายในประเทศ ทั้งเมืองหลักและเมืองรอง ในช่วงเทศกาลวันหยุด ส่งท้ายปีเก่า ต้อนรับปีใหม่ เพื่อร่วมด้วยช่วยกันกระตุ้นเศรษฐกิจภายในประเทศ ซึ่งการท่องเที่ยวภายในประเทศนอกจากจะก่อให้เกิดระบบเศรษฐกิจหมุนเวียนแล้ว ยังเป็นการส่งเสริมสถาบันครอบครัวให้เข้มแข็งยิ่งขึ้น ซึ่งการลงพื้นที่สัญจรในครั้งนี้ ตนก็ถือโอกาสพาภรรยามาฉลองครบรอบแต่งงานปีที่ 10 ด้วยเช่นกัน
สําหรับร้านค้าที่สนใจเข้าร่วมโครงการ "ชิมช้อปใช้" กรมบัญชีกลางยังคงเปิดรับสมัครจนถึงวันที่ 15 ม.ค.63 และสําหรับพี่น้องประชาชนที่เข้าร่วมโครงการทั้ง 3 เฟส ปัจจุบันสามารถจับจ่ายใช้สอยผ่านกระเป๋า 2 ได้ทุกจังหวัดทั่วทั้งประเทศแล้ว จนถึงวันที่ 31 ม.ค.63
สรุปยอดการใช้จ่ายจนถึงวันที่ 28 พ.ย.62 มียอดการใช้จ่ายรวมทั้งสิ้น 16,534.4 ล้านบาท แบ่งออกเป็นร้านชิม จํานวน 2,285.2 ล้านบาท ร้านช้อป จํานวน 10,762.6 ล้านบาท ร้านใช้ จํานวน 173.8 ล้านบาท และร้านค้าทั่วไป จํานวน 3,267.7 ล้านบาท
รัฐบาลไทย-ข่าวทำเนียบรัฐบาล-คณะกรรมการกระจายอำนาจฯ เห็นชอบองค์การบริหารส่วนจังหวัดสมุทรปราการดำเนินโครงการพัฒนาระบบรถไฟฟ้ารางเดี่ยว (Monorail)
วันพุธที่ 30 ตุลาคม 2562
คณะกรรมการกระจายอํานาจฯ เห็นชอบองค์การบริหารส่วนจังหวัดสมุทรปราการดําเนินโครงการพัฒนาระบบรถไฟฟ้ารางเดี่ยว (Monorail)
นายวิษณุ เครืองาม รองนายกรัฐมนตรี เป็นประธานการประชุมคณะกรรมการกระจายอํานาจให้แก่องค์กรปกครองส่วนท้องถิ่น ครั้งที่ 4/2562
วันนี้ (30 ตุลาคม 2562) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการกระจายอํานาจให้แก่องค์กรปกครองส่วนท้องถิ่น ครั้งที่ 4/2562 ร่วมกับหน่วยงานที่เกี่ยวข้อง
ที่ประชุมได้มีการพิจารณาหารือเกี่ยวกับอํานาจหน้าที่ขององค์การบริหารส่วนจังหวัดในการดําเนินโครงการพัฒนาระบบรถไฟฟ้ารางเดี่ยว (Monorail) โดยที่ประชุมมีเห็นชอบตามความเห็นของคณะอนุกรรมการเพื่อแก้ปัญหาเกี่ยวกับการปฏิบัติหน้าที่ในการจัดบริการสาธารณะตามอํานาจหน้าที่ขององค์กรปกครองส่วนท้องถิ่นเสนอ ซึ่งได้มีมติว่า องค์การบริหารส่วนจังหวัดสมุทรปราการมีอํานาจหน้าที่ในการดําเนินโครงการพัฒนาระบบรถไฟฟ้ารางเดี่ยว (Monorail) ตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. 2542 มาตรา 17 (21) การขนส่งมวลชนและการวิศวกรรมจราจร โดยในการดําเนินการในเรื่องดังกล่าวขององค์การบริหารส่วนจังหวัดสมุทรปราการต้องดําเนินการให้เป็นไปตามประกาศของคณะปฏิวัติ ฉบับที่ 58 ที่กําหนดว่า ถ้าจะดําเนินกิจการค้าขายอันเป็นสาธารณูปโภคต่าง ๆ ให้เสนอต่อรัฐมนตรีว่าการกระทรวงมหาดไทยเพื่อเสนอให้คณะรัฐมนตรีให้ความเห็นชอบต่อไป
สําหรับการดําเนินโครงการพัฒนาระบบรถไฟฟ้ารางเดี่ยว (Monorail) ในท้องที่จังหวัดสมุทรปราการ จัดเป็นการขนส่งสาธารณะระบบรางมาใช้ในการแก้ไขปัญหาการจราจรติดขัด เพิ่มความสะดวกสบายในการสัญจร ลดระยะเวลาและเพิ่มความปลอดภัยในการเดินทาง ส่งเสริมภารกิจการวางแผนพัฒนาและบริหารจัดการแหล่งท่องเที่ยว ที่พัก ศูนย์ประชุม และกิจการที่ต่อเนื่อง เพื่อการพัฒนาจังหวัดสมุทรปราการ อันได้แก่ พื้นที่จังหวัดและพื้นที่เชื่อมโยงหรือต่อเนื่องกับเขตพื้นที่จังหวัดสมุทรปราการ รวมทั้งสร้างรายได้ให้กับชุมชนโดยรอบด้วย
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม ลงพื้นที่ตรวจเยี่ยมและติดตามประเมินความเสียหายและการฟื้นฟูผลกระทบจากพายุโซนร้อนโพดุลและดีเปรสชั่นคาจิกิ ต่องานด้านศาสนา ศิลปะและวั
วันพฤหัสบดีที่ 19 กันยายน 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม ลงพื้นที่ตรวจเยี่ยมและติดตามประเมินความเสียหายและการฟื้นฟูผลกระทบจากพายุโซนร้อนโพดุลและดีเปรสชั่นคาจิกิ ต่องานด้านศาสนา ศิลปะและวั
นายอิทธิพล คุณปลื้ม รัฐมนตรีว่าการกระทรวงวัฒนธรรม ลงพื้นที่ตรวจเยี่ยมและติดตามประเมินความเสียหายและการฟื้นฟูผลกระทบจากพายุโซนร้อนโพดุลและดีเปรสชั่นคาจิกิ ต่องานด้านศาสนา ศิลปะและวัฒนธรรม ณ โบราณสถานธาตุก่องข้าวน้อย ตําบลตาดทอง จังหวัดยโสธร
วันที่ 19 กันยายน 2562 เวลา 11.00 น. นายอิทธิพล คุณปลื้ม รัฐมนตรีว่าการกระทรวงวัฒนธรรม ลงพื้นที่ตรวจเยี่ยมและติดตามประเมินความเสียหายและการฟื้นฟูผลกระทบจากพายุโซนร้อนโพดุลและดีเปรสชั่นคาจิกิ ต่องานด้านศาสนา ศิลปะและวัฒนธรรม ณ โบราณสถานธาตุก่องข้าวน้อย ตําบลตาดทอง จังหวัดยโสธร พร้อมทั้งมอบถุงยังชีพแก่ตัวแทนประชาชนที่ได้รับผลกระทบจากอุทกภัย โดยมีนายนิกร สุกใส ผู้ว่าราชการจังหวัดยโสธร นายเวียง วรเชษฐ์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม นายอนันต์ ชูโชติ อธิบดีกรมศิลปากร นายชาย นครชัย อธิบดีกรมส่งเสริมวัฒนธรรม ผู้บริหารกระทรวงวัฒนธรรม วัฒนธรรมจังหวัดและผู้แทนหน่วยงานส่วนท้องถิ่น เข้าร่วม
รัฐบาลไทย-ข่าวทำเนียบรัฐบาล-กองทุนประชารัฐเพื่อเศรษฐกิจฐานราก
วันศุกร์ที่ 19 พฤษภาคม 2560
กองทุนประชารัฐเพื่อเศรษฐกิจฐานราก
เพื่อให้การดูแลประชาชนผู้มีรายได้น้อย เป็นไปอย่างยั่งยืน รัฐบาลจึงได้จัดตั้งกองทุนขึ้นมา เพื่อสนับสนุนการทํางานของภาครัฐ ในการจัดสรรสวัสดิการ ลดความเหลื่อมล้ํา สร้างความเท่าเทียมเสมอภาคกันในสังคม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดตั้งกองทุนประชารัฐเพื่อเศรษฐกิจฐานราก พร้อมอนุมัติเงินทุนตั้งต้นในการดําเนินงาน 50,000 ล้านบาท โดยมีวัตถุประสงค์หลัก 5 ข้อ ได้แก่ เพื่อดูแลคุณภาพชีวิตประชาชน เพื่อพัฒนาอาชีพให้แก่ประชาชน เพื่อบรรเทาความเดือดร้อนในการดํารงชีพ เพื่อดูแลด้านที่อยู่อาศัยและแก้ไขปัญหาที่ดินทํากินให้แก่ประชาชน และเพื่อจัดหาหลักประกันความเสี่ยงด้านรายได้ให้แก่ประชาชน โดยกองทุนนี้จะเป็นกลไกช่วยเหลือผู้มีรายได้น้อยให้เข้าถึงปัจจัยพื้นฐานในการดํารงชีวิตและประกอบอาชีพอย่างเหมาะสมและตรงกับความต้องการของประชาชนอย่างแท้จริงด้วยการเชื่อมโยงกับฐานข้อมูลโครงการลงทะเบียนเพื่อสวัสดิการแห่งรัฐ ทั้งนี้ รัฐบาลตั้งเป้าดําเนินการตั้งแต่ปีงบประมาณ 2561 เป็นต้นไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ลูกจ้างรัฐวิสาหกิจ เฮ! ครม.เห็นชอบเพิ่มค่าตอบแทนความชอบในการทำงาน มีผล 30 ก.ย.นี้
วันอังคารที่ 10 กันยายน 2562
ลูกจ้างรัฐวิสาหกิจ เฮ! ครม.เห็นชอบเพิ่มค่าตอบแทนความชอบในการทํางาน มีผล 30 ก.ย.นี้
ปลัดกระทรวงแรงงาน เผย ครม.มีมติเห็นชอบตามที่กระทรวงแรงงานเสนอให้ปรับเพิ่มอัตราค่าชดเชยขยายสิทธิให้ลูกจ้างที่ทํางานติดต่อกันครบ 20 ปีขึ้นไป ได้รับอัตราค่าจ้างไม่น้อยกว่าค่าจ้างอัตราสุดท้าย 400 วัน และปรับเพิ่มเงินตอบแทนความชอบในการทํางาน
ปลัดกระทรวงแรงงาน เผย ครม.มีมติเห็นชอบตามที่กระทรวงแรงงานเสนอให้ปรับเพิ่มอัตราค่าชดเชยขยายสิทธิให้ลูกจ้างที่ทํางานติดต่อกันครบ 20 ปีขึ้นไป ได้รับอัตราค่าจ้างไม่น้อยกว่าค่าจ้างอัตราสุดท้าย 400 วัน และปรับเพิ่มเงินตอบแทนความชอบในการทํางานเท่ากับค่าจ้างอัตราสุดท้าย 400 วัน เพื่อตอบแทนให้ลูกจ้างที่ทําคุณประโยชน์ให้แก่รัฐวิสาหกิจติดต่อกันเป็นเวลานาน โดยมีผลใช้บังคับแก่ลูกจ้างรัฐวิสาหกิจที่จะเกษียณอายุในวันที่ 30 กันยายนนี้เป็นต้นไป ซึ่งจะมีลูกจ้างรัฐวิสาหกิจที่จะได้รับผลประโยชน์กว่า 7,000 คน
เมื่อวันที่ 10 กันยายน 2562 นายสุทธิ สุโกศล ปลัดกระทรวงแรงงาน เปิดเผยว่า ที่ประชุมคณะรัฐมนตรี (ครม.) ในวันนี้ (10 ก.ย.62) มีมติเห็นชอบร่างประกาศคณะกรรมการแรงงานรัฐวิสาหกิจสัมพันธ์ เรื่อง มาตรฐานขั้นต่ําของสภาพการจ้างในรัฐวิสาหกิจ (ฉบับที่ ..) ตามที่กระทรวงแรงงานเสนอ จากการประชุมของคณะกรรมการแรงงานรัฐวิสาหกิจสัมพันธ์ ที่ได้มีมติเห็นชอบให้ปรับเพิ่มอัตราค่าชดเชยขยายสิทธิให้แก่ลูกจ้างซึ่งทํางานติดต่อกันครบ 20 ปีขึ้นไป ให้ได้รับไม่น้อยกว่าค่าจ้างอัตราสุดท้าย 400 วัน และปรับเพิ่มเงินเพื่อตอบแทนความชอบในการทํางานเท่ากับค่าจ้างอัตราสุดท้าย 400 วัน เป็นการตอบแทนที่ได้ทําคุณประโยชน์ให้แก่รัฐวิสาหกิจติดต่อเป็นระยะเวลายาวนาน
ทั้งนี้ เป็นการคํานึงถึงสิทธิขั้นพื้นฐานที่ลูกจ้างรัฐวิสาหกิจควรจะเท่าเทียมกับลูกจ้างภาคเอกชน ซึ่งพระราชบัญญัติคุ้มครองแรงงาน (ฉบับที่ 7) พ.ศ.2562 ได้ประกาศใช้ในเรื่องดังกล่าวแล้ว และเป็นการตอบแทนลูกจ้างที่ทําคุณประโยชน์ให้แก่รัฐวิสาหกิจติดต่อกันเป็นระยะเวลายาวนาน
---------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
กรมสวัสดิการและคุ้มครองแรงงาน - ข้อมูล/
10 กันยายน 2562
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม ลงพื้นศึกษาหมู่บ้านอุตสาหกรรมสร้างสรรค์ (CIV) ชุมชนบ้านท่าระแนะ  จ.ตราด
วันพฤหัสบดีที่ 25 มกราคม 2561
หัวหน้าผู้ตรวจราชการกระทรวงอุตสาหกรรม ลงพื้นศึกษาหมู่บ้านอุตสาหกรรมสร้างสรรค์ (CIV) ชุมชนบ้านท่าระแนะ  จ.ตราด
หัวหน้าผู้ตรวจราชการกระทรวงอุตสาหกรรม ลงพื้นศึกษาหมู่บ้านอุตสาหกรรมสร้างสรรค์ (CIV) ชุมชนบ้านท่าระแนะ  จ.ตราด
วันนี้ (25 มกราคม 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม พร้อมด้วย อุตสาหกรรมจังหวัดตราด ฉะเชิงเทรา นครนายก ปราจีนบุรี สระแก้ว ผู้แทนอุตสาหกรรมจังหวัดระยอง ผู้อํานวยการกองยุทธศาสตร์และแผนงาน และ ผู้อํานวยการกองตรวจราชการ สํานักงานปลัดกระทรวงอุตสาหกรรม ผู้อํานวยการศูนย์ส่งเสริมอุตสาหกรรมภาคที่ 9 ลงพื้นศึกษาดูงานเก็บข้อมูลการดําเนินงานหมู่บ้านอุตสาหกรรมสร้างสรรค์ (CIV) ชุมชนบ้านท่าระแนะ หมู่ 2 ต.หนองคันทรง อ.เมือง จ.ตราด เพื่อยกระดับเศรษฐกิจฐานชุมชน (Local Economy)ตามนโยบายรัฐบาลในการขับเคลื่อน SMEs สู่ยุค 4.0
รัฐบาลไทย-ข่าวทำเนียบรัฐบาล-“อุตตม” ลุยสมุทรสาคร ดัน Seafood ตามแผนรัฐบาล พร้อมดึงไทยยูเนี่ยน เป็น SeaFood Big Brother ช่วยSME
วันอังคารที่ 6 มีนาคม 2561
“อุตตม” ลุยสมุทรสาคร ดัน Seafood ตามแผนรัฐบาล พร้อมดึงไทยยูเนี่ยน เป็น SeaFood Big Brother ช่วยSME
“อุตตม” ลุยสมุทรสาคร ดัน Seafood ตามแผนรัฐบาล พร้อมดึงไทยยูเนี่ยน เป็น SeaFood Big Brother ช่วยSME
นายอุตตม สาวนายน รัฐมนตรีว่าการกระทรวงอุตสาหกรรม ได้ลงพื้นที่พร้อมกับพลเอกประยุทธ์ จันทร์โอชา นายกรัฐมนตรี ในการประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 ณ จังหวัดสมุทรสาคร และเพชรบุรี ซึ่งได้เยี่ยมชมบริษัท ไทยยูเนี่ยน กรุ๊ป จํากัด (มหาชน) ตําบลท่าทราย อําเภอเมือง จังหวัดสมุทรสาคร ที่เป็นบริษัทดําเนินธุรกิจแปรรูปและส่งออกอาหารทะเลแช่แข็ง อาหารทะเลบรรจุกระป๋องรายใหญ่ของไทย
นายอุตตม กล่าวว่า บริษัท ไทยยูเนี่ยน กรุ๊ป จํากัด (มหาชน) ได้ให้ความร่วมมือกับกระทรวงอุตสาหกรรม ภายใต้โครงการ Seafood Big Brother เพื่อส่งเสริมและพัฒนาเครือข่าย ผู้ประกอบการเอสเอ็มอีของอุตสาหกรรมประมง และการแปรรูปอาหารทะเลให้มีความสามารถในการแข่งขันเพิ่มสูงขึ้นถือเป็นหนึ่งในมาตรการช่วยเหลือผู้ประกอบการเอสเอ็มอีของกระทรวงอุตสาหกรรม และเป็นไปตามแผนการพัฒนากลุ่มจังหวัดภาคกลางตอนล่าง 2 ทั้ง 4 จังหวัด คือ จังหวัดสมุทรสาคม สมุทรสงคราม เพชรบุรี และประจวบคีรีขันธ์ ในการยกระดับให้เป็น Hub of Seafood หรือ ศูนย์กลางอาหารทะเล
โดยกระทรวงอุตสาหกรรมได้กําหนดแนวทางการดําเนินงาน ที่ต้องคัดเลือกกลุ่มเป้าหมาย อาทิ ผู้ประกอบการเอสเอ็สอีอาหารทะเล วิสาหกิจชุมชนที่มีศักยภาพ เพื่อให้ความรู้เกี่ยวกับการพัฒนาอุตสาหกรรมประมงและการแปรรูปอาหารทะเล มุ่งสู่การเป็นประเทศไทย 4.0 ปรับปรุงเทคโนโลยีการผลิตของผู้ประกอบการ โดยการใช้ระบบเครื่องจักรกลอัตโนมัติ ในกระบวนการแปรรูปอาหารทะเล ทั้งต้นทาง กลางทาง และปลายทาง ให้คําปรึกษาและแนะนําเกี่ยวกับการยกระดับมาตรฐานคุณภาพการผลิต การพัฒนาผลิตภัณฑ์ บรรจุภัณฑ์ การตลาด และการบริหารจัดการ สนับสนุนสินเชื่อในการปรับเปลี่ยนเครื่องจักร และระบบการผลิต รวมถึงเงินทุนหมุนเวียน และแก้ไขและฟื้นฟูความสมบูรณ์ของทรัพยากรธรรมชาติทางทะเล
ทั้งนี้กระทรวงอุตสาหกรรมได้รวบรวมกลุ่มเป้าหมาย ที่คาดว่าจะเข้าร่วมโครงการ Seafood Big Brother ในพื้นที่ 4 จังหวัดแล้วกว่า 100 ราย โดยจะมีแผนจัดสัมมนาให้ความรู้ ความเข้าใจสถานการณ์อุตสาหกรรมอาหารทะเลแปรรูปแก่กลุ่มเป้าหมายที่เข้าร่วมโครงการทั้งหมด ภายในเดือนมีนาคมนี้ และจะคัดเลือกกลุ่มเป้าหมายที่มีศักยภาพ และมีความพร้อมในการยกระดับเข้าร่วมโครงการฯเพิ่มเติม ตามแผนความร่วมมือระหว่างกระทรวงอุตสาหกรรม และบริษัท ไทยยูเนี่ยน กรุ๊ป จํากัด (มหาชน) ต่อไป โดยโครงการ Seafood Big Brother มีเป้าหมาย ที่จะช่วยลดลดต้นทุนของผู้ประกอบการไม่น้อยกว่า 10% มียอดขายเพิ่มขึ้น 10% และสร้างมูลค่าเพิ่มทางธุรกิจอุตสาหกรรมอาหารทะเลแปรรูป เช่น การจ้างงานเพิ่มขึ้น มีการลงทุนใช้เครื่องจักร และขยายธุรกิจ หรือขยายตลาดทั้งในและต่างประเทศเพิ่มขึ้น เป็นต้น